Jabarkan Sejarah dari Sekolah Menengah Kebangsaan Kampong Kastam dalam bahasa melayu

Pada tahun 1962, SMK Kampong Kastam mempunyai seramai 160 orang pelajar dan 6 orang guru di bawah pimpinan Pengetua yang pertama iaitu Encik Ng Kam Cheong dan Penolong Kanan P.R. Thiagarajah.

Pada tahun 1968, SMK Kampong Kastam telah dibuka dengan rasminya oleh Y.T.M. Tunku Abdul Rahman Putra Al-Haj iaitu Bapa Kemerdekaan Malaysia, Perdana Menteri Malaysia yang pertama. SMK Kampong Kastam merupakan sebuah sekolah Inggeris yang dikenali sebagai Sekolah Menengah Jenis Kebangsaan (Inggeris) Kampong Kastam pada masa itu.

Pada tahun 1990, SMK Kampong Kastam telah menyambut seorang pengetua yang baru iaitu Encik Chee Kok Wah. SMK Kampong Kastam telah dianugerahkan sebagai Sekolah Harapan Negara Negeri Pulau Pinang (School of Hope) oleh Jabatan Pendidikan Pulau Pinang di bawah pimpinan dan kewibawaan beliau pada tahun 1996. Pada masa itu, SMK Kampong Kastam menjadi sebuah sekolah yang cemerlang dan gemilang di kawasan Butterworth dan ia memiliki seramai 2600 orang pelajar. Guru Tingkatan terpaksa menyediakan dua buku kehadiran pelajar kerana satu kelas terdiri daripada hampir 60 orang pelajar. Untuk komuniti setempat, SMK Kampong Kastam menjadi sekolah pilihan masyarakat pada masa itu. Encik Chee Kok Wah bersara pada tahun 1998.

Pada tahun 1999, SMK Kampong Kastam menyambut seorang pengetua yang baru iaitu Encik Teoh Kheng Hong. Namun, tempoh perkhidmatan beliau di SMK Kampong Kastam tidak panjang. Beliau telah bertukar ke Sekolah Menengah Jenis Kebangsaan Heng Ee Pulau Pinang pada tahun 2000.

Pada tahun 2000 sehingga tahun 2005, SMKKK mengalami perubahan yang sangat besar. Puan Khaltom Ismail sebagai bekas pelajar yang menjadi Penolong Kanan Akademik dan Pentadbiran di SMK Kampong Kastam telah berpindah. Bukan itu sahaja, Encik Tan Tick Lay sebagai Penolong Kanan Hal Ehwal Murid telah dilantik menjadi Pengetua baru SMK Bagan Jaya.

Pada tahun 2008, Encik Ng Hook Waah menjadi Pengetua SMK Kampong Kastam selepas Mantan Pengetua SMKKK iaitu Encik Khoo Boo Wan berpindah ke SMK Jalan Damai. Encik Ng Hook Waah telah melaksanakan berbagai-bagai pembaharuan dan penambahbaikan di SMK Kampong Kastam. Antara pembaharuan yang amat ketara ialah Bilik Guru Kanan telah dibina. Encik Ng Hook Waah diarah untuk menjadi Pengetua SMK Bagan Jaya pada tahun 2010 dan akhirnya beliau telah bersara di SMK St. Mark. Oleh itu, Encik Ooi Fang Aik sebagai Penolong Kanan Pentadbiran telah dilantik untuk menjadi Pengetua SMKKK sebelum kedatangan Encik Yeoh Boon Lay.

Pada tahun 2013, Encik Yeoh Boon Lay telah berpindah ke SMK Mak Mandin untuk mengisi kekosongan jawatan Pengetua di sana. Puan S Koshaleeyah Davi A/P K.S. Pillay sebagai Pengetua Sekolah Menengah Kebangsaan Convent Butterworth diarah untuk menjadi Pengetua baru SMK Kampong Kastam. Puan S Koshaleeyah Davi merupakan Pengetua perempuan yang pertama bagi berkhidmat di SMK Kampong Kastam. Puan S Koshaleeyah Davi telah bersara pada 9 April 2016. Dengan usaha-usaha yang dilakukan oleh Puan Pengetua, kugiran SMK Kampong Kastam berjaya ditingkatkan.

Encik Low Lim Wah sebagai seorang Pengetua dari Sekolah Menengah Jenis Kebangsaan Heng Ee, Pulau Pinang menjadi Pengetua SMK Kampong Kastam bermula dari 11 April 2016. Encik Low Lim Wah pernah menjadi Guru Kanan Bahasa dan Penolong Kanan Petang di SMJK Jit Sin, Penolong Kanan Pentadbiran di SMK Seberang Perai dan SMK Jalan Damai dan akhirnya beliau telah dilantik menjadi Pengetua SMJK Heng Ee pada tahun 2014. Antara sumbangan beliau termasuklah pembinaan Bilik PA 21 di Blok C, Bilik ICT 2 di Blok A, Gelanggang Petanque yang berdekatan koperasi dan sebagainya. Pada 29 Julai 2017, Jabatan Pendidikan Negeri Pulau Pinang telah mengisytiharkan bahawa Encik Low Lim Wah akan berpindah ke Sekolah Menengah Jenis Kebangsaan Chung Ling Butterworth (Sekolah Kluster Kecemerlangan) selepas Encik Loh Kooi Ching iaitu Mantan Pengetua SMJK Chung Ling Butterworth bersara untuk mengisi kekosongan jawatan pengetua di sana. Encik Low Lim Wah pun telah menerima surat daripada Encik Shaari Bin Osman sebagai Ketua Pengarah JPN Pulau Pinang. Encik Low Lim Wah sebagai seorang bekas pelajar SMJK Chung Ling Pulau Pinang telah menjadi Pengetua SMJK Chung Ling Butterworth mulai 7 September 2017.

Pada 9 Oktober 2017, SMK Kampong Kastam telah menyambut seorang Pengetua yang baru iaitu Puan Asiah bt Mat yang merupakan Pengetua perempuan yang kedua berkhidmat di SMK Kampong Kastam. Beliau merupakan Penolong Kanan Pentadbiran di SMK Bukit Mertajam sebelum itu.

Mulai tahun 2018, Puan Asiah binti Mat selaku Pengetua SMK Kampong Kastam telah melancarkan program Gempur Bahasa untuk membantu pelajar memperkasakan Bahasa Melayu dan Bahasa Inggeris. Program ini telah memberi manfaat kepada pelajar SMK Kampong Kastam, pelajar dapat sentiasa menimba dan menerokai ilmu pengetahuan secara meluas di sekolah.